

**Eich cyf / Your ref :**

****

**Ein cyf / Our ref :**

****

**Dyddiad / Date : 21.03.23**

****

**Rhif uniongyrchol / Direct dial : 01824 712131**



Annwyl Riant / Warcheidwad,

Efallai eich bod yn ymwybodol mai Gwasanaeth Prydau Ysgol Cyngor Sir Ddinbych yw un o’r gwasanaethau arlwyo awdurdod lleol sy’n perfformio orau. Mae hyn yn adlewyrchu ein hymrwymiad i ddarparu'r profiad gorau posibl ar gyfer ein disgyblion yn ysgolion Sir Ddinbych.

Cydnabyddir yn eang bod bwyta pryd ysgol iach a chytbwys yn cael effaith gadarnhaol ar allu plentyn i ganolbwyntio drwy'r prynhawn ac rydym yn parhau i flaenoriaethu darparu bwydlen iach ac amrywiol ar gyfer yr holl ddisgyblion ysgol.

Rydym wedi gweithio’n hynod galed â’n cyflenwyr i reoli cost bwyd, heb gyfaddawdu ar ansawdd y prydau a ddarparwn, a byddwn yn parhau i wneud hynny. Fel y gwyddoch o’r cynnydd ym mhrisiau bwyd, mae’r gost o baratoi pryd o fwyd wedi cynyddu’n sylweddol. Er mwyn cynnal ein safonau uchel presennol, yn anffodus bydd angen i ni gynyddu ein prisiau.

Felly, o 1 Ebrill 2023, yn anffodus byddwn yn cynyddu cost prydau ysgol o 5c y pryd. Golyga hyn y bydd pris prydau ysgol cynradd yn cynyddu i £2.50 y dydd. Bydd cost gyfwerth prydau ysgol am ddim hefyd yn codi yn unol â hynny.

Er gwaethaf y cynnydd mewn prisiau, credwn fod Gwasanaeth Prydau Ysgol Sir Ddinbych yn parhau i ddarparu gwerth rhagorol am arian, gan sicrhau ein bod ymhlith y mwyaf cystadleuol yng Nghymru o ran pris ac ansawdd.



Byddwn yn parhau i flaenoriaethu buddsoddi yn ansawdd y prydau a ddarperir. Bydd hyn yn sicrhau bod safonau’n cael eu cadw’n uchel ac ein bod yn parhau yn un o wasanaethau arlwyo ysgolion gorau’r DU.

Diolch i chi am eich cefnogaeth.

Yn ddiffuant

H Jones

**Hayley Jones**

**Prif Reolwr - Arlwyo a Glanhau**

Caledfryn

Ffordd y Ffair  
Dinbych   
Sir Ddinbych LL16 3RJ

Rhif ffôn: 01824 706748

e-bost: nigel.highfield[@denbighshire.gov.uk](mailto:jamie.groves@sirddinbych.gov.uk%20)

Gwefan: [www.sirddinbych.gov.uk](http://www.denbighshire.gov.uk/)